স্বাধীন বাংলার ফরমালিনযুক্ত রাজনীতিতে আমরাও আজ কোন মানুষই খুব একটা ফরমালিনমুক্ত নয়। আর এই সুযোগে আমাদের দেশের মহান সম্মানিত নেতা/নেত্রীরা আমাদের সাধারণ মানুষকে যেভাবে ইচ্ছা ব্যবহার করছেন।তবে এই মৌসুম যেহেতু আম-কাঠালের মৌসুম তাই অনেকেই মনে করছেন এখন এই সময়ে আমাদের সম্মানিত নেতা-নেত্রীরা সাধারণ জনতাকে আমসত্ত্ব বানাচ্ছেন এবং তাঁদের নিজেদের যেমন ভাবে ব্যবহার করার ইচ্ছা সেভাবে ব্যবহার করছেন । হ্যাঁ আমসত্ত্ব হলো সেই জিনিস যাহা তৈরী করতে লাগে কাঁচা আম, চিনি, সরিষার তেল, রসুন বাটা ইত্যাদি। এর পর তেল ছাড়া সব উপকরণ একসঙ্গে সিদ্ধ করে চেলে নিতে হয়। তারপর হাঁড়িতে তেল গরম করে সিদ্ধ আম দিয়ে অনবরত নাড়তে হয়। যতক্ষণ না ঘন আঠালো মণ্ড তৈরি হয়। তারপর কুলা অথবা গানতার মধ্যে ঢেলে দিয়ে রোদে ৪/৫ দিন শুকাতে হয়। তারপর ছোট ছোট বরফির মতো করে কাটতে হয় এবং এরপর কি করা হয় সেটা বাঙ্গালীর অজানা নয় বলেই আমাদের জানা। আর ঠিক অনেকটা এভাবেই আমাদের দরদী, উপকারী নেতা/নেত্রীরা আমাদের আমসত্ত্ব বানিয়ে নিজেদের ইচ্ছা মতো ব্যবহার করছেন।